1ο Γυμνάσιο ΕΛΕΥΘΕΡΙΟΥ ΚΟΡΔΕΛΙΟΥ Μάθημα: Τεχνολογία

Σχολικό έτος: 20 - 20 ΔΙΔΑΣΚΩΝ: ΙΑΣΩΝ Χ. ΚΑΡΥΠΙΔΗΣ

Ενημερωτικό σημείωμα για το πρόγραμμα σπουδών του μαθήματος της **Α' Τάξης**

Αγαπητοί γονείς και κηδεμόνες ,

Σας καλωσορίζω και εσάς στο «νέο σπίτι σας» και εύχομαι η νέα σχολική χρονιά να είναι δημιουργική και ωφέλιμη για την πρόοδο των παιδιών μας. Θεωρώ απαραίτητο να επικοινωνήσω μαζί σας, διότι το μάθημα της τεχνολογίας εκτός του ότι είναι μέσα στα μαθήματα που τα παιδιά θα διδαχθούν για πρώτη φορά, διεξάγεται με διαφορετική μέθοδο και φιλοσοφία απ’ αυτές που ήδη γνωρίζουν. Πιο συγκεκριμένα :

Το μάθημα της Τεχνολογίας διδάσκεται **μία (1) ώρα την εβδομάδα** και **δεν προβλέπεται η διδασκαλία συγκεκριμένης ύλης**. Κύριος στόχος για τους μαθητές είναι να μάθουν **«να κάνουν τεχνολογία».** Το μάθημα αυτό ουσιαστικά προετοιμάζει τους μαθητές για την αποτελεσματική αντιμετώπιση προβλημάτων που θα αντιμετωπίσουν στην τεχνολογική κοινωνία. Ο κάθε μαθητής μαθαίνει και μελετά σε έκταση και βάθος, με τον δικό του ιδιαίτερο τρόπο και σύμφωνα με τα δικά του ενδιαφέροντα. Στη πρώτη τάξη του Γυμνασίου, εφαρμόζεται **η μέθοδος της Ατομικής Εργασίας**, προσαρμοσμένη στη μέθοδο "μαθαίνω μέσα από τη πράξη", δίνει τη δυνατότητα στο μαθητή να έρθει σε επαφή με τεχνολογικά θέματα μέσω μιας σειράςενεργειών του που σχετίζονται με:

**Θεωρητ­ική μελέτη / Πραγματοποίηση κατασκευής /**

**Δημιουργία γραπτής εργασίας /Παρουσίαση της εργασίας**,

αξιοποιώντας το ευρύτερο δυνατό φάσμα πηγών πληροφόρησης από το τεχνολογικό τους περιβάλλον συμπεριλαμβανομένου και του παγκόσμιου δικτύου Internet.

**Ο διδάσκων** αναλαμβάνει ρόλο συμβουλευτικό στην επίλυση των διαφόρων προβλημάτων από τους μαθητές, με άλλα λόγια **αναλαμβάνει το ρόλο του διαχειριστή της εκπαιδευτικής διαδικασίας**.

**Σχολικό βιβλίο – «τετράδιο μαθητή» - πηγές πληροφόρησης**.

Αρκεί μία μικρή ανάγνωση του σχολικού βιβλίου για να επιβεβαιώσουμε ότι είναι ένα βοηθητικό «εργαλείο», με σκοπό να υποστηρίξει τις δραστηριότητες που αναλαμβάνει ο κάθε μαθητής.

Οι δραστηριότητες των μαθητών για να είναι συγκεντρωμένες και ταξινομημένες χρησιμοποιούμε στο μάθημα ***< ένα μικρό ντοσιεδάκι με διαφανές εξώφυλλο μέσα στο οποίο τοποθετούμε περίπου 15 διαφάνειες με περιθώριο >***, που αντικαθιστά τα γνωστά τετράδια. Εκεί ο μαθητής τοποθετεί όλο το γραπτό υλικό που συγκεντρώνει για να προετοιμάσει και παρουσιάσει τις εργασίες του. Ένας τακτικός έλεγχος από την πλευρά σας θα αποδειχθεί χρήσιμος. Άλλωστε αποτελεί και τον «καθρέπτη» των προσπαθειών του.

Για την επίτευξη των στόχων του μαθήματος απαιτείται πλούσια συλλογή και επεξεργασία πληροφοριών κυρίως τεχνολογικού χαρακτήρα, με αποτέλεσμα η αξιοποίηση του σύγχρονου εργαλείου που είναι οι [υπολογιστές](http://el.wikipedia.org/wiki/%CE%A5%CF%80%CE%BF%CE%BB%CE%BF%CE%B3%CE%B9%CF%83%CF%84%CE%AD%CF%82) και το παγκόσμιο δίκτυο internet να είναι απαραίτητη. Βέβαια και στο σχολικό περιβάλλον γίνεται προσπάθεια για να υποστηριχθεί ή όλη προσπάθεια των παιδιών. Επίσης **τα υλικά κατασκευής για την δημιουργία του ατομικού έργου είναι μία δαπάνη που καλύπτεται από εσάς.** Για να μειωθεί αυτό το επιπλέον κόστος προτρέπουμε τα παιδιά να χρησιμοποιούν **«άχρηστα» υλικά ή παλαιά αντικείμενα**.

Στην ιστοσελίδα [**http://users.sch.gr/irantousis/**](http://users.sch.gr/irantousis/) είναι καταχωρημένο υλικό και πληροφορίες για τις δραστηριότητες του μαθήματος. **Σε περίπτωση απουσίας ενός μαθητή, μπορεί να μελετήσει από εκεί καθώς και να εκτυπώσει απαιτούμενα έγγραφα.**

Επίσης μπορεί να βρει όλο το υλικό του μαθήματος μέσα στην διαδικτυακή πλατφόρμα επικοινωνίας **e-me** στην οποία είναι προσκεκλημένος ως μέλος της κυψέλης του τμήματός του. (Για όσους **δεν ανήκουν στην κυψέλη της e-me**, πρέπει **αρχικά να κάνετε εγγραφή στο ΠΣΔ** και να πάρετε **κωδικούς εισόδου** στην πλατφόρμα. **Αν μπείτε έστω για μια φορά στην e-me**, εγώ θα αναζητήσω τον μαθητή και **θα του ΚΑΝΩ ΠΡΟΣΚΛΗΣΗ** για να γίνει μέλος της κυψέλης του τμήματός του.) Σε περίπτωση που γνωρίζετε την πλατφόρμα e-class, **ΟΙ ΚΩΔΙΚΟΙ ΕΙΣΟΔΟΥ ΕΙΝΑ ΙΔΙΟΙ ΚΑΙ ΣΤΗΝ e-me.**

Καλό είναι να παρακολουθεί ο μαθητής την εν λόγω πλατφόρμα σε καθημερινή βάση, τόσο για πιθανή ανάθεση εργασιών, όσο και για ενημερώσεις για το μάθημα **ΣΤΟΝ ΤΟΙΧΟ ΤΗΣ ΚΥΨΕΛΗΣ**.

Για περίπτωση επικοινωνίας χρησιμοποιείστε το τηλέφωνο του σχολείου **2310765777**

**Το e-mail επικοινωνίας μου στο ΠΣΔ είναι : jason@sch.gr**

Ευχαριστώ!

***JK***

**ΙΑΣΩΝ Χ. ΚΑΡΥΠΙΔΗΣ**